Diari Oficial de la Generalitat Valenciana


Sumari del DOGV 1537, del 08-05-1991 (1991/821030)

ORDRE del Conseller d'Administració Pública, de data 15 d'abril de 1991, per la qual es dicten les normes per a la distribució del Fons d'Ajudes Socials.
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/15/(1)/dof/vci/html**

### Dades del document

Número de DOGV
:   1537

Data del DOGV
:   08-05-1991

Secció del DOGV
:   DISPOSICIONS GENERALS

Número del document
:   1991/821030


Data del document
:   15-04-1991

Organisme emissor
:   Conselleria d'Administració Pública

Tipus de document
:   Ordre

Correcció d'errades

Ordre del Conseller d'Administració Pública, de data 15 d'abril de 1991, per la qual es dicten les normes per a la distribució del Fons d'ajudes socials.  
Vistos els acords aconseguits en la Proposta Sindical Prioritària referents al Fons d'ajudes socials per l?import de 50 milions de pessetes, i prèvia negociació amb les centrals sindicals representades en els àmbits corresponents, es dicten les normes per a la seua distribució entre el personal funcionari i laboral de l'Administració del Consell de la Generalitat Valenciana, exclòs el docent i el d'institucions sanitàries. Per aquesta raó,  
ORDENE:  
Primer  
Dictar les normes per a la distribució del Fons d'Ajudes Socials per import de 50 milions de pessetes que s'indiquen en l'annex I.  
Segon  
Sols podran sol·licitar les ajudes previstes el personal laboral i els funcionaris de l'Administració del Consell de la Generalitat Valenciana, llevat del docent i el d'institucions sanitàries.  
València, 15 d'abril de 1991.  
El Conseller d'Administració Pública,   
EMERIT BONO I MARTINEZ  
ANNEX I  
Normes per a la distribució del Fons d'ajudes socials  
1. Classes de fons  
A. Fons educatiu per al curs 1989-90.  
B. Fons d'assistència social.  
C. Fons d'ajuda a disminuïts físics i psíquics.  
A. Fons educatiu per al curs 1989-90  
A.1. Guarderies: la Generalitat pagarà fins a un màxim de 40.000 PTA anuals per a ajudes a guarderies de fills del empleats públics que treballen en l'Administració autònoma i que tinguen una edat compresa entre els tres mesos i els 4 anys.  
A.2. Per a estudiar EGB els fills dels empleats públics tindran unes ajudes màximes de 25.000 PTA anuals.  
A.3. Per a estudiar ensenyament mitjà no universitari i COU, les ajudes màximes seran de 30.000 PTA anuals.  
A.4. Per a estudiar a la universitat o equivalent, les ajudes màximes seran de 40.000 PTA anuals.  
Les ajudes que s'estableixen en els punts A.3 i A.4 es pagaran al personal de l'Administració que estudie, a fi de superar els coneixements acadèmics que ja posseeixen.  
Podrà sol·licitar les ajudes enumerades en l'apartat A tot el personal de l'Administració autònoma valenciana.  
B. Fons d'assistència social  
La Generalitat constituirà i dotarà un fons d'ajuda social, controlat i administrat per la comissió paritària, per a l'atenció de pròtesis oculars, auditives, dentaries, ortopèdiques, vehicles per a disminuïts físics, etc.  
Els límits màxims de les ajudes econòmiques que podran concedir-se pels esmentats conceptes seran els següents:  
B.1. En el cas de pròtesis auditives (audiòfons) podran concedir se ajudes de fins a 40.000 PTA.  
B.2. En el cas de pròtesis dentaries (dentadura completa superior i inferior, dentadura superior o inferior, tractaments d'entodòncia i ortodòncia, etc.) podran concedir-se ajudes per l?import total, en el cas que no depassen les 20.000 PTA, i de fins al 75% de l?import en el cas que superen aquesta xifra i sense que les ajudes que s'hagen de concedir en aquest segon cas puguen excedir de 45.000 PTA  
B.3. En el cas de pròtesis oculars (ulleres completes, ulleres bifocals completes, renovacions de vidres o muntures, llentilles i renovació de llentilles), es podran concedir ajudes per un màxim de 15.000 PTA.  
B.4. En el cas de pròtesis ortopèdiques i vehicles de disminuïts físics, podran concedir-se ajudes fins a 6.000 PTA per a calçat ortopèdic, incloses les plantilles; 3.000 PTA per a plantilles per a peus plans o balgs, i ajudes fins a 40.000 PTA per a vehicles de disminuïts físics.  
Serà beneficiari de les ajudes de l'apartat B tot el personal de l'Administració autonòmica valenciana i components de la unitat familiar en el cas que convisquen en el domicili familiar i sempre que no tinguen retribució salarial.  
C. Fons d'ajudes a disminuïts psíquics i físics  
Tot el personal de l'Administració autonòmica valenciana que tinga al seu càrrec un fill i/o cònjuge disminuït físic o psíquic percebran una ajuda fins a un màxim de 50.000 PTA anuals. Serà requisit indispensable la declaració de minusvàlua expedida per l?organisme competent, i també- la justificació de despeses que es facen en el procés de recuperació i/o rehabilitació.  
2. Requisits i sol·licituds  
Els interessats, des de la publicació d'aquesta ordre en el Diari Oficial de la Generalitat Valenciana i fins al 30 de juny de 1991, podran formular la seua sol·licitud mitjançant el model d'instància que s'adjuntà com a annex III, adreçada a la comissió paritària del Fon d'Ajudes Socials i s'haurà de presentar en el registre general d'entrada de la Conselleria d'Administració Pública, c/Miquelet, núm. 5 València (46530), en els serveis territorials de l?esmentada conselleria a Alacant o Castelló, o segons el que preveu l'article 66 de 1 Llei de Procediment Administratiu.  
Les sol·licituds hauran d'anar adjuntes amb la documentació davall assenyalada i quedaran excloses totes les instàncies que no adjunten la següent documentació, que haurà de ser original o foto còpia confrontada:  
a) DNI i NIF  
b) Fotocòpia de la carta de pagament de la declaració de la renda de l'any 1989 i/o fotocòpia de l?Imprès de la declaració on figure la base imposable, segellada per la Delegació d'Hisenda o entitat on es va presentar la liquidació, i també la relació de les persones a càrrec del cap de família que s'indiquen en l?esmentada declaració. Els casats i les persones que convisquen maritalment que facen la declaració per separat, hauran de presentar les dues declaracions En el cas de no haver fet la declaració l'any 1989, per no haver arribat al mínim exigit, hauran de presentar el corresponen certificat de l?INEM que així ho acredite.  
c) Per a les sol·licituds del Fons educatiu:  
- Rebuts de les guarderies corresponents a l'any 1990.  
- Certificat d'estar matriculat en un centre oficial o privat autoritzat.  
- Fotocòpia de l?Imprès de sol·licitud de matrícula segellada per l?entitat bancària on s'haja pagat, en el cas d'estudis d'ensenyament universitari o equivalent.  
- Certificat d'estudis corresponent al curs 1989-90.  
d) Per a les sol·licituds del Fons d'assistència social:  
- Les factures o la documentació original que calga per acreditar la petició.  
- Certificat de l?INSS en el qual es faça constar que no atén l'ajuda esmentada (per als casos que s'esmenten en l'apartat B.4).  
- Certificat que acredite que no és beneficiari d'un altre tipus d'ajuda econòmica per a aquest fi per part d'entitats públiques.  
e) Per a sol·licituds del Fons d'ajudes a disminuïts psíquics i físics:  
- Certificat del cobrament de l'ajuda que l'INSS concedeix en aquests supòsits.  
- Quan no es dispose, per les característiques de la patologia, de cap document, s'haurà de presentar un certificat mèdic actualitzat del metge de Medicina General o l'especialista de la Seguretat Social amb competència en la matèria (psiquiatra, psicòleg).  
- Certificat expedit per l'ajuntament corresponent que acredite la convivència dels beneficiaris amb el sol·licitant.  
- Certificat expedit pel col·legi o el centre de rehabilitació del fet que el beneficiari necessita educació especial o teràpia rehabilitadora.  
- Certificat o factura original de la quantitat que l'interessat paga realment al col·legi o centre (cost/any), especificat per conceptes.   
- Certificat de l?Inserso de les ajudes que es reben o, en cas contrari, de no rebren cap.  
f) Quan el cònjuge o la persona amb qui es convisca maritalment treballe:  
- Certificat de l'empresa o l'entitat on preste els seus serveis que acredite que no es beneficiari de cap altre tipus d'ajuda econòmica amb aquesta finalitat.  
g) Declaració jurada del sol·licitant que assegure que són certes les dades exposades en la sol·licitud i que coneix les bases i l'obligatorietat inexcusable d'adjuntar la documentació requerida en cadascuna de les sol·licituds d'ajuda.  
La comissió concedirà un termini de 10 dies per a esmenar els errors que puguen haver-hi en les instàncies presentades.  
3. Concessió d'ajudes  
3.1. El de juliol de 1991 es reunirà la comissió paritària del Fons d'Ajudes Socials, constituïda paritàriament per dos representants de les centrals sindicals i dos representants de l'Administració autonòmica valenciana, els quals, a la vista de les sol·licituds rebudes que complesquen els requisits abans indicats, i a la vista del barem que s'estableix en el quadre annex II, iniciarà els estudis per a concedir, seguint l'ordre del barem, les ajudes dins dels límits establerts en cadascun dels fons.  
3.2. En cas que els recursos pressupostats en 50 milions foren insuficients per atendre totes les sol·licituds, la comissió establirà la distribució del pressupost disponible entre els diversos grups de fons, i es concediran les ajudes dins de cada fons social per ordre de puntuació de les sol·licituds d'acord amb el barem. En aquest cas, es podran modificar les quanties establertes anteriorment.  
3.3. La selecció s'efectuarà tenint en compte els ingressos anuals integres de la unitat familiar descomptades les despeses deduïbles consignades en la declaració de l?impost sobre la renda de les persones físiques, i també el número de les persones a càrrec del cap de família que figuren en aquesta declaració, segons el barem de l'annex I.  
En el supòsit que no haja treballat ininterrumpidament des de l'1 de gener fins al 31 de desembre de l'any 1990, a l?efecte de la baremació per a la concessió d'ajudes, es tindran en compte les retribucions integres anuals inherents al lloc de treball a què estiga adscrit  
3.4. Si en el transcurs del procés de concessió de les ajudes o amb posterioritat a aquest, la comissió tinguera coneixement que la informació proveïda pel sol·licitant no fóra real, no se li donarà l'ajuda i, si escau, hauria de tornar l'ajuda que li hagués estat atorgada  
Veure imatge


Còpia Permalink ELI